Ruokahävikkikokeilu jatkuu kesätauon jälkeen tänään Jyväskylän Vaajakummun, Jokelan ja Keski-Palokan kouluilla. Kokeilulle ei ole määrätty päättymispäivää.

– Ainakin tämä syksy jatketaan, ja kenties sitten on aika tehdä päätöksiä mahdollisesta pysyvästä toimintamallista, sanoo Jyväskylän kaupungin ruokapalveluiden palvelupäällikkö Paula Puikkonen.

Kokeilun muuttaminen jatkuvaksi toiminnaksi edellyttäisi muun muassa pysyviä ratkaisuja oppilasturvallisuuteen.

– Turvallisuus menee koulujen kohdalla kaiken edelle. Ruoan ostajien sisääntulon ja poistumisen pitää olla hallittua siten, että siitä ei tule oppilaille ja opetukselle haittaa, Puikkonen sanoo.